
Jocs prohibits a Sant Just: 
l'agafada del cafè d'en Català 


Juli Ochoa 


Centre d'Estudis Santjustencs 


3 Una partida il-legal 


Situem-nos a Sant Just a mitjan segle XIX. 
Era l'estiu i tot just havia acabat la Festa 
Major, que aquell any va caure tot just 
en en un cap de setmana. Després d'ha- 
ver assistit a la solemne missa celebrada 
el dissabte i també al lluit ball que havia 
tingut lloc la tarda del diumenge, la ma- 
jor part dels santjustenes i altra gent de la 
rodalia ja havien tornat a les seves respec- 
tives cases per tal d'afrontar altre cop les 
normals jornades de treball. 


No tots, però, havien fet el mateix. Des de 
feia ja bastant temps, entre determinats 
cercles que frequentaven els cafès locals, 
el vell costum que sempre havia existit de 
jugar la partideta havia anat a més, i de 
vegades s'hi havia arribat a jugar bastant 
fort, com era el cas d'aquella nit, en que la 
partida prometia ser prou sonada. 


Carrer Badó. El cafè d'en Català és l'edifici més alt de la dreta, amb teulada a dues aigi 
Fotografia de Lucien Roisin Besnard (1884-1943) 


ven dins del cafè que regentava Josep Català i Florit, situat al 
carrer Badó, els quals estaven ocupats en aquell moment en 


Aquesta mena de partides, tot i que la seva existència era el joc de daus anomenat de "Bones i Dolentes", antiga versió 


pràcticament coneguda per tothom, estava 


legalment prohi- europea del joc modern americà conegut com a "Craps", po- 


bida, ja que en el Codi Penal de 1848 el joc apareixia tipifi- pularitzat en nombroses pel-lícules que tots hem pogut veure. 


cat com un delicte contra la societat, cas- 
tigant-se amb severitat els propietaris de 
cases d'apostes i a tot aquell que actués 
fraudulentament, però adoptant, almenys 
en un primer temps, una posició més sua- 
vitzada amb els jugadors, que només eren 
castigats com a autors una falta. No obstant 
això, a la reforma operada l'any 1850 es va 
acabar decidint que ells també eren autors 
d'un delicte. 


Irrupció de la força pública 


La matinada del dilluns dia 8 d'agost de 
1853, i com a consequència d'una denún- 
cia, un grup comanat pel caporal Antoni 
Parés, pertanyent a la Ronda de Vigilància 
(una organització parapolicial creada a Bar- 
celona l'any 1847, famosa per l'arbitrarietat i 
la violència dels seus procediments), va sor- 
prendre a vint-i-cinc individus que es troba- 

Com fos que en aquella època el joc esta- 
va terminantment prohibit i fortament per- 
seguit, tant els jugadors com el propietari 
del local van ser immediatament detin- 
guts, instruint-se tot seguit les oportunes 
diligències, les quals foren presentades 
l'endemà mateix davant el governador ci- 
vil de Barcelona, el malagueny Melchor 
Ordónez y Viana-Càrdenas 


Els enxampats 


Els 25 jugadors detinguts eren: Baldiri 
Domènech (regidor quart de l'ajunta- 
ment santjustenc), Cristòfol Tort, Rafael 
Pagès, Josep Madurell i Pau Solanes de 
Sant Just, Joan Piera, Benet Piera, Ramon 
Piera i Baldó Piera de Les Corts, Carles 
Bofill, Bru Bosch, Cristòfol Estella i Josep 
Serrat d'Esplugues, Pere Anton Cardús, 
Joan Rivas, Josep Bargalló i Antoni Hu- 
met de Cornellà, Pere Llobera i Gabriel Umbert de Sants, Pau 
Batllori i Joan Rovira de l'Hospitalet, Miquel Franquet d'Hos- 
tafrancs, Josep Guiu de Sant Feliu, Francesc Radúa de Sant 
Joan Despí, i Pere Puig de Barcelona. 


mayor. 


L'enrenou motivat per aquesta enxampada va ser molt fort. El 
mateix dia 8, tant a Sant Just com als demés pobles, la gent 
anava de bòlit cercant fiadors solvents per mor de pagar les 
fiances i impedir que els detinguts fossin duts a la presó de 
Sant Feliu. 


Van sortir avaladors per quasi bé tots, però 
no per Cristòfol Tort, Gabriel Umbert, Pere 
Anton Cardús, Josep Bargalló, Joan Rovira 
i Pere Puig, els quals foren duts a Sant Feliu 
i tancats a la presó aquell mateix dia. 


Les sancions 


Insiruida la causa, el governador, Sr. Or- 
dónez, va imposar a cada un dels jugadors 
una multa de 200 rals de billó, i a Josep 
Català, el propietari del local , una altra de 
20 duros, justament el doble que als altres, 
decretant al mateix temps que tant el billar 
com els mobles i demés efectes que ha- 
via al cafè fossin decomissats i subhastats, 
destinant la meitat del guany que s'obtin- 
gués a recompensar al denunciant, i que 
l'alira meitat fos destinada a incrementar 
els fons d'una casa de beneficència. 


Davant la magnitud de les multes es van 
dirigir diversos suplicatoris al Governador 
demanant la reducció de les mateixes, 
aconseguint així que el 29 d'agost d'aquell 
any es rebaixessin a la meitat les multes de 


Retrat del governador civil Melchor Ordóniez 
(1811-1860), per Adolfo Fernàndez Casa- 


tots, excepte la de Josep Català, propi- 
etari del local on es jugava, qui va haver 
de pagar els 400 rals de la sanció i sofrir 
la confiscació dels atuells del seu cafè. 


Seguint les instruccions del governador, 
l'alcalde, Francesc Obiols, va encarre- 
gar al pregoner Mateu Blay que anun- 
ciés la subhasta de tots els béns deco- 
missats a Català. 


L'encant va tenir lloc el 28 de setembre i 
els dies 1 i 2 d'octubre. Durant el mateix, 
en Josep Fatjó va oferir 160 rals pel billar 
i demés estris, però a la fi ho va acabar 
comprant tot en Pau Romagosa, qui va 
pagar 205 rals per tot el conjunt 


Poc a poc es van anar pagant les mul- 
tes, i els empresonats van poder anar 
sortint de la presó. El darrer en fer-ho fou 
Gabriel Umbert, de Sants, a qui li van pagar la multa el 22 
d'octubre de 1853. 


Gairebé trenta anys més tard, però, el joc tornava a ser prota- 
gonista de l'actualitat local i. durant una reunió de l'equip de 
govern municipal, s'exposava que "en algún establecimiento 
café de esta población se jugaba a los prohibidos por la ley", 
i s'acordava fer-los tancar almenys a les deu de la nit, amb 
amenaça de multa de 15 pessetesili 4 

